== Huset Yorks triumf ==
[[Fil:MiddlehamCJW.jpg|thumb|left|[[Middleham Castle]] war Warwicks favoritresidens i England. I slutningen 1450'erne blev han holdt væk herfra i perioder på grund af sine opgaver i Calais]].
I september 1459 krydsede Warwik over til England og rejste mod nord til [[Ludlow (Storbritannien)|Ludlow]] for at møde sin far, Salisbury, der kom frisk fra sin sejr over Lancasters hær i [[Slaget ved Blore Heath]],<ref>Tuck (1985), p. 276.</ref> og York. Deres samlede styrker mødte kort tid efter kongens hær i [[Slaget ved Ludford Bridge]], hvor de blev besejret, dels fordi at Warwicks kontingent fra Calais deserterede.<ref name="H164">Hicks (1998), p. 164.</ref> Det viste sig, at størstedelen af soldaterne stadig var imod at kæmpe mod kongen. Tvunget på flugt fra landet, rejste York til [[Dublin]] i [[Irland]] med sin anden søn [[Edmund, jarl af Rutland]], mens Warwick og Salisbury sejlede til Calais sammen med Yorks ældste søn Edvard, jarl af March (den senere kong [[Edvard 4. af England|Edvard 4.]]).<ref>Carpenter (1997), p. 145.</ref> [[Henry Beaufort, 3. hertug af Somerset]] blev udpeget til at erstatte Warwick som kaptajn i Calais, men det lykkedes for York-støtterne at holde garnisonen.<ref>Tuck (1985), p. 277.</ref>
Historie